Αλεχάντρο Φερνάντες

Ο Αλεχάντρο Φερνάντες Αμπάρκα (Alejandro Fernández Abarca, 24 Απριλίου 1971) είναι διάσημος Μεξικανός τραγουδιστής. Έχει ερμηνεύσει πολλά τραγούδια, διαφορετικών ειδών, όπως ποπ λατινική μουσική, μαριάτσι και ρομαντικές μπαλάντες, με τις οποίες κατάφερε να πουλήσει πάνω από 20 εκατομμύρια δίσκους σε όλον τον κόσμο. Είναι ο μικρότερος γιος του διάσημου τραγουδιστή Βισέντε Φερνάντες ("Vicente Fernández") και της Μαρία Ντελ Ρεφούχιο Αμπάρκα ("María del Refugio Abarca"). Έχει δύο αδερφούς τον Βισέντε και τον Χεράρδο και μια αδερφή την Αλεχάντρα. Το 1976, ο πατέρας του παρουσίασε τον Αλεχάντρο τραγουδώντας το "Αλεχάντρα" μπροστά σε 10.000 άτομα. Ο Αλεχάντρο έχει δηλώσει πως εκείνη η εμπειρία ήταν πολύ τραυματική για αυτόν. Στα 6 έτη του δούλεψε στην ταινία "Picardía Mexicana". Σπούδασε αρχιτεκτονική στην Γουαδαλαχάρα στο Πανεπιστήμιο της "Valle de Atemajac Campus Guadalajara". Έχει τραγουδήσει μαζί με πολλές άλλες προσωπικότητες της μουσικής όπως η Αμαία Μοντέρο, η Γκλόρια Εστέφαν, η Μαλού, ο Χούλιο Ιγκλέσιας, ο Μιγκέλ Μποσέ, ο Μάριος Φραγκούλης, ο Φράνκο Ντε Βίτα, η Μπιγιονσέ και η Νέλλυ Φουρτάντο. Το 2005, συμμετείχε σε μια συναυλία μαζί με τους τενόρους Πλάσιδο Ντομίνγκο (Plácido Domingo) και τον Χοσέ Καρρέρας (José Carreras), την οποία παρακολούθησαν πάνω από 50.000 άτομα. Η καριέρα του του έχει εξασφαλίσει μεγάλη αναγνώριση, με την πάροδο του χρόνου. Η δισκογραφική του εταιρεία «Sony Music» όπως και οι επαφές του Βισέντε Φερνάντες στην τηλεόραση, αποτέλεσαν την βάση για την ανάδειξη αυτού του τραγουδιστή, ο οποίος είναι ένας από τους σημαντικότερους του Μεξικού.

 Στα 18 του χρόνια συμμετείχε με τον πατέρα του σε έναν δίσκο μεξικάνικης μουσικής με το τραγούδι "Αγάπη Για Δύο" («Amor de los dos»), το οποίο έγινε επιτυχία. Τον ίδιο χρόνο γύρισε την ταινία «Mi Querido Viejo» (Αγαπημένε μου γέρο) μαζί με τον πατέρα του. Επίσημα ως καλλιτέχνης εμφανίστηκε τον Μάρτιο του 1991. Τότε, κυκλοφόρησε το πρώτο του άλμπουμ "Αλεχάντρο Φερνάντες" , με την εταιρεία "Sony Music". Έκανε επίσης συναυλίες στην Αμερική. Το 1993 έκανε μια συναυλία με τον Vicente Fernández, στο "Palacio de los Deportes" στο Μεξικό. Ακόμα, το 1993 κυκλοφόρησε το «Piel de niña», έναν δίσκο ρομαντικό. Για άλλη μια φορά το 1994 παρουσιάζει την εξαίρετη δισκογραφική δουλειά του «Grandes Éxitos A La Manera De Alejandro Fernández». Έπειτα από αυτά τα βήματα η αναγνώριση ήταν επακόλουθη. Επίσης, το 1995 λανσάρει το άλμπουμ «Que Seas Muy Feliz». Το τραγούδι «Como quien pierde a una estrella», έγινε η πρώτη του επιτυχία, καθώς προωθήθηκε από το ράδιο και είχε απήχηση στη νεολαία. Το 1996 έκανε μεγάλες συνεργασίες και γενικότερα επέκτεινε την δισκογραφική του καριέρα. Το 1997 κυκλοφόρησε την μεγάλη δισκογραφική δουλειά «Me Estoy Enamorando», με παραγωγή του Εμίλιο Εστέφαν (Εmilio Estefan). Ανάμεσα στις επιτυχίες αυτού του δίσκου ήταν το «Si tú supieras». Επιπλέον, με το «Mi Verdad», το 1998, ο Αλεχάντρο επέστρεψε στην μουσική ραντσέρα. Έκανε επίσης τον Δεκέμβριο του 1998, το «Christmas In Vienna VI», μια συναυλία χριστουγεννιάτικη. Το 2000, πήρε το πρώτο του βραβείο Λάτιν, ένα Γκράμμυ Λατινικό και ακόμα παρήγαγε το άλμπουμ «Entre Tus Brazos», σε στυλ ρομαντικό και λάτιν. Το 2001 κυκλοφορεί το «Orígenes» και το 2002 το «100 Años de Música Mexicana». Το 2003, ξεκινά ένα μεγάλο τουρ στην Λατινική Αμερική, το οποίο παρακολουθήθηκε από 60.000 θεατές. Το 2003 ήταν ένα έτος πολύ σημαντικό για αυτόν, καθώς κυκλοφόρησε το τραγούδι «Niña amada mía», που έγινε επιτυχία λόγω της τηλενουβέλας στην οποία έπαιζε. Συμμετείχε στο χριστουγεννιάτικο «En Mi País» που μεταδόθηκε από την Telemundo. Το Σεπτέμβρη του 2004, λανσάρει το «A Corazón Abierto» και κυκλοφορεί τραγούδια για τηλεοπτικές σειρές ενώ στις 15 Σεπτεμβρίου της ίδιας χρονιάς, παρουσιάζεται στο "Caesar's Palace de Las Vegas". Το 2004 κάνει τουρ στην Αμερική, το 2009 συνεργάζεται με την Νέλλυ Φουρτάντο και το 2010 βγάζει το "Dos Mundos". 1992: Alejandro Fernández 1993: Piel De Niña 1994: Grandes Éxitos A La Manera De Alejandro Fernández 1995: Que Seas Muy Feliz 1996: Muy Dentro De Mi Corazón 1997: Me Estoy Enamorando 1999: Mi Verdad 1999: Christmas In Vienna VI 2000: Entre Tus Brazos 2001: Orígenes 2002: Bellas Artes: Un Canto De México 2003: Niña, Amada Mía 2003: Vicente Y Alejandro Fernández (En Vivo) (Juntos Por Última Vez) 2004: Zapata: El Sueño De Un Héroe (Soundtrack) 2004: A Corazón Abierto 2005: México-Madrid: En Directo Y Sin Escalas 2007: Viento A Favor 2007: 15 Años De Éxitos 2008: De Noche: Clásicos A Mi Manera 2009: Dos Mundos (Evolución) 2009: Dos Mundos (Tradición) 2009: Dos Mundos (Evolución + Tradición) 2010: Más Romántico Que Nunca (Sus Grandes Éxitos Románticos) 2010: Mexicanisimo (Sus Más Grandes Éxitos Rancheros) 2010: Dos Mundos Revolucion Το Αύριο Είναι Για Πάντα - "Mañana es para siempre" Ανεμοστρόβιλος στον Παράδεισο - "No se me hace fácil" Ζορρό, Η Πλάτη Και Το Τριαντάφυλλο - "Amor gitano" (Ντουέτο Με Μπιγιονσέ) Η Παρθένα Σύζυγος - "Que voy a hacer con mi amor" Νίνα Αγαπημένη Μου - "Niña amada mia" Εραστές Της Ερήμου - "Dos corazones dos historias" (ντουέτο με Χούλιο Ιγλέσιας) Το Δικαίωμα Της Γέννησης - "Quisiera" Κόλαση Στον Παράδεισο - "Si he sabido amor" Μαρία Ισαμπέλ - "Si tu supieras" La tempestad - ¨Hoy tengo ganas de tí ¨( ft Christina Aguilera ) Πολυμέσα σχετικά με το θέμα στο Wikimedia Commons